
Ministru kabineta noteikumi Nr. 647
Rīgā 2024. gada 15. oktobrī (prot. Nr. 44 24. §)
Grozījumi Ministru kabineta 2010. gada 12. oktobra noteikumos Nr. 960 "Kārtība, kādā novērtējama mājputnu gaļas un olu atbilstība klasifikācijas un kvalitātes prasībām"
Izdoti saskaņā ar Pārtikas aprites uzraudzības likuma 4.panta ceturto daļu
· Izdarīt Ministru kabineta 2010. gada 12. oktobra noteikumos Nr. 960 "Kārtība, kādā novērtējama mājputnu gaļas un olu atbilstība klasifikācijas un kvalitātes prasībām" (Latvijas Vēstnesis, 2010, 164. nr.) šādus grozījumus:
· 1. Izteikt 2.2. apakšpunktu šādā redakcijā:
· "2.2. Komisijas 2023. gada 17. augusta Deleģētā regula (ES) 2023/2465, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz olu tirdzniecības standartiem un atceļ Komisijas Regulu (EK) Nr. 589/2008 (turpmāk – regula 2023/2465);".
· 2. Papildināt ar 2.3. apakšpunktu šādā redakcijā:
· "2.3. Komisijas 2023. gada 17. augusta Īstenošanas regula (ES) 2023/2466, ar ko nosaka noteikumus par to, kā Eiropas Parlamenta un Padomes Regulu (ES) Nr. 1308/2013 piemēro attiecībā uz olu tirdzniecības standartiem (turpmāk – regula 2023/2466)."
· 3. Izteikt 4. punktu šādā redakcijā:
· "4. Kompetentās iestādes uzraudzības un kontroles funkcijas attiecībā uz regulas Nr. 543/2008, regulas 2023/2465 un regulas 2023/2466 prasību piemērošanu pilda Pārtikas un veterinārais dienests (turpmāk – dienests)."
· 4. Izteikt 5.3. apakšpunktu šādā redakcijā:
· "5.3. izlases veidā ņem olu paraugus un izvērtē to atbilstību tirdzniecības standartiem, veicot pārbaudes saskaņā ar regulas 2023/2466 9. pantā minētajām prasībām;".
· 5. Papildināt ar 5.4. apakšpunktu šādā redakcijā:
· "5.4. izstrādā riska analīzes metodiku olu aprites kontrolei, lai saskaņā ar regulas 2023/2466 9. pantu nodrošinātu gadījumatlases pārbaudes visos posmos un pēc nepieciešamības veiktu papildu pārbaudes."
· 6. Izteikt 13. punktu šādā redakcijā:
· "13. Dienests piešķir olu ražotājam atbrīvojumu no prasības marķēt pārtikas olas ar ražotāja kodu saskaņā ar regulas 2023/2465 8. panta 2. punktu un 10. pantu."
· 7. Svītrot 14.1. apakšpunktu.
· 8. Izteikt 14.2. apakšpunktu šādā redakcijā:
· "14.2. saskaņā ar regulas 2023/2466 11. pantu;".
· 9. Izteikt 15. punktu šādā redakcijā:
· "15. Zemkopības ministrija nosūta Eiropas Komisijai informāciju saskaņā ar regulas Nr. 543/2008 11. panta 5. punktu un 18. panta 2. punktu un regulas 2023/2466 12. pantu."
· 10. Svītrot 16. punktu.

